སྤྱི་ཚོགས་ཟང་ཟིང་དང་མིག་ལྟོས་ངན་པ་དེ་འདྲ་བྱུང་དགོས་པའི་རྩ་བ་བསྟན་པ་ཡར་འཕེལ་ལ་ཐུག་ཡོད།རྒྱུ་མཚན་ནི་བསྟན་པ་ཡར་འཕེལ་ཉིན་དེར་ཡོང་མེད་ན།གནས་ཚུལ་དེ་བྱུང་མེད་པ་ངས་ཁག་ཐེག་བྱས་ནས་སྨྲ་ཐུབ།བསྟན་པ་ཡར་འཕེལ་ལ་མི་མང་གི་ངོ་རྒོལ་ཡོད་པ་ཡོངས་གྲགས་རེད་ལ།བསྟན་འཕེལ་ནས་དེ་ཤེས་བཞིན་དུ་ཟང་ཟིང་བཟོ་ཐུབ་རྒྱུ་རེད་བསམས་ནས་ཆེད་དུ་བཅར་བ་ཞིག་རེད།ད་དུང་བཤད་ན།བསམ་བཞིན་དུ་༧གོང་ས་མཆོག་གི་འཁྲུངས་སྐར་ལ་བལྟས་ནས་ཁོ་མ་བོས་ཀྱང་སྤྱི་ཚོགས་དཀྲུགས་པར་ཡོང་ཡོད།བསྟན་འཕེལ་ཀྱི་ལས་སྟངས་བྱེད་སྟངས་དེས་༧གོང་ས་མཆོག་ལ་མ་རངས་མ་དགའ་བའི་རྣམ་འགྱུར་སྟོན་སྟངས་ཤིག་ཀྱང་རེད།